stanford-oval/wikipedia huggingface dataset:
חיים יעקב גולדוויכט
השנים ב"כרם ביבנה"

בתחילת שנות ה-50, התחילה התעוררות תורנית בציבור הדתי לאומי, בעקבות הקמת ישיבת כפר הרא"ה של הרב משה צבי נריה כעשר שנים קודם לכן. עד אז, הישיבה הדתית לאומית היחידה הייתה ישיבת מרכז הרב. בוגרי כפר הרא"ה הקימו ישיבות שהפכו מיד לאחר הקמתן לחרדיות: ישיבת כנסת חזקיהו, ומאוחר יותר (אחרי הקמת "כרם ביבנה") גם ישיבת הנגב (עזתה). צעדים אלו גררו ביקורת רבה הן מצד חוגי המזרחי והן מצד התלמידים, בטענה שבמקום לבנות עולם תורה דתי לאומי עוזבים הבוגרים את הציבור שממנו באו.
בעקבות כך, גובשה אז קבוצה של שנים עשר בוגרי ישיבת כפר הרא"ה, עם המדריך שלהם, הרב חיים דרוקמן, במטרה להקים ישיבה דתית לאומית. מנהיגי המזרחי פנו אז אל הרב גולדוויכט, אשר גר אז בבני ברק בשכנות לחזון איש, בבקשה שייקח על עצמו את ראשות הישיבה. הרב גולדוויכט התייעץ עם החזון איש, שביקש ממנו לחכות עוד שנה, ובסופה ולהחליט על צעדיו. כאשר חזר הרב גולדוויכט לביתו וסיפר לאשתו על בקשת החזון איש, פנתה אשת הרב, הרבנית מרים, לחזון איש, ושטחה בפני החזון איש את עוניים הקשה והבלתי נסבל. לאחר שמיעת דבריה נתן החזון איש אישור למהלך. לעומתו, הרב מבריסק התנגד בחריפות להליכתו לישיבה של המזרחי. בסופו של דבר קיבל הרב גולדוויכט את ההצעה ובחודש מרחשוון ה'תשי"ד (1953) פתח את הישיבה כרם ביבנה. הוא עמד בראשה 40 שנה, עד שנת תשנ"ג (1993), אז פרש מראשות הישיבה בשל מחלת הלב שלו שהחריפה.
בשנתו האחרונה גר בירושלים ליד בתו וחתנו בשכונת ארזי הבירה ובז' באדר א' ה'תשנ"ה נפטר מדום לב.
משפחתו

בנו הרב יוסף מכהן כר"מ בישיבת אור ישראל לצעירים בעיר פתח תקווה.
בתו הרבנית לאה מיירניק (נפטרה כ"ו תמוז תשע"ז) לימדה במשך כשבע שנים כמורה בבית הספר 'חורב', כמו כן הדריכה כלות לפני חתונתן, ואף עסקה ביחד עם בעלה בטיפול בבעיות בשלום בית במגזר הדתי והחרדי. מסרה הרצאות בנושאים שונים כמו חינוך ילדים ו'שלום בית' וסביב מועדי ישראל. בעלה הרב משה שמעון מיירניק, כיהן כראש כולל "תפארת שרגא" בירושלים במשך עשרים וחמש שנה, ולאחר פטירתו בג' סיוון תשס"ו הוציאו בני המשפחה תחת ניצוחה מכתביו את ספרי 'שמועות משה' על מועדי ישראל, שני חלקים, על הלכות תשובה להרמב"ם, וכן כרך על ההגדה של פסח. ו'התבוננות ומעשה', שני חלקים, מאמרי התבוננות בהשקפה יהודית וכן הספר רב המכר 'פרקי חינוך' על חינוך הילדים בדורנו.
אחיינו, הרב מאיר גולדוויכט הוא מראשי הישיבה בישיבה יוניברסיטי בניו יורק.
השקפת עולמו

הרב גולדוויכט אחז בהשקפת עולם ליטאית, מבחינת מרכזיות מצוות תלמוד תורה בחיי הפרט ובחיי העם. הוא רצה שישיבתו תדמה בכל דבר ועניין לישיבות החרדיות, מבחינת מתכונת הלימודים ועולם הערכים של הבחורים שלמדו בה.
לגבי מסלול ה"הסדר" היה תמיד נוהג לומר: "אנחנו לא 'ישיבת הסדר', אנחנו 'ישיבה עם הסדר'". כלומר: מי שרוצה לשרת בצבא – יורשה לו, אבל הישיבה עצמה היא "שטח נקי" ללימוד תורה. בעניין זה היה לו ויכוח עם כמה ראשי ישיבות הסדר אחרים, שראו את ההסדר כעניין שהוא "לכתחילה", כאשר הרב גולדוויכט ראה אותו כ"דיעבד". היה מקורב גם לרבי מנחם מנדל שניאורסון, הרבי מלובביץ', והיה מתייעץ עמו בנושאי הלכה והשקפה. כך למשל  הרבי יעץ לו שבנו ימשיך ללמוד בכולל פוניבז'.
שיטת לימודו, ספריו וכתביו

הרב גולדוויכט נחשב בילדותו כאחד מעילויי ירושלים, ובהיותו ב"חדר" של ישיבת עץ חיים "קפץ" שתי כיתות. כבחור צעיר היה יוצא ובא בבתיהם של שועי ירושלים והיה אהוב מאוד עליהם מחמת כשרונותיו וידיעותיו הבלתי רגילות, ולא אחת מצוטטות שאלותיו ותשובותיו החריפות בכתביהם, למשל הרב זליג ראובן בנגיס, הרב צבי פסח פרנק, ואחרים
חלק משיחותיו כונסו בספרים "אסופת מערכות", שהראשון שבהם יצא בחייו על ידי תלמידו הרב שלמה גמרא. לאחר ההצלחה של הפרסום הראשון, נתבקש הרב יעקב ב. פרידמן, אשר כתב באותה עת בעיתון החרדי "יתד נאמן", להמשיך את הסדרה. הרב פרידמן הוציא ספרים על המועדים, פרקי אבות, והגדה של פסח. הסגנון בו כתב פרידמן את שיחותיו של הרב גולדוויכט, גרר ביקורת בשל השפה הנמלצת ופיתולי הלשון, בניגוד לדרך ההבעה הפשוטה שאפיינה את שיעוריו ושיחותיו של הרב גולדוויכט. למרות זאת, סמך הרב גולדוויכט את ידיו על עריכתו של פרידמן. ולאחר פטירתו של הרב גולדוויכט עברה עריכת ספריו לידי חתנו הרב משה מירניק שהוציא את החלקים על החומשים ואף ערך מחדש חלק מהספרים על המועדים.
לקריאה נוספת

מאמרים של הרב חיים יעקב גולדוויכט, באתר ספריית אסיף
הרב מאיר אורליאן, אהבת התורה במשנת הרב יעקב חיים גולדוויכט, חיים שתהא בנו אהבת תורה, תש"פ, עמ' 28, באתר ספריית אסיף
הערות שוליים

↑  הרב יהודה שביב, דברים על הגר"ח גולדוויכט, באתר ישיבת הר עציון, ‏31 במאי 2016
↑  אביה הרב יוסף ברקוביץ מחבר הספר "חלקת יוסף" נרצח בשואה. היא ואמה ברחו מבורות הירי, בשל סברת הבת מסיפור המצור על שומרון בספר מלכים, בו המצורעים הלכו למחנה ארם כדי שלא למות ברעב, והגמרא (עבודה זרה כז, ב) מסבירה שכיוון שימותו בכל אופן ברעב, אין איסור להסתכן על "חיי שעה". האם נישאה בשנית לרב ברוכסון, משגיח בישיבת לומז'ה.
↑  החזון איש הכיר היטב את אביה, הרב יוסף ברקוביץ, אשר היה איש עיירת מולדתו קוסובה ומחבר הספר "חלקת יוסף"
↑  יצחק רבינוביץ, ‏וידאו מדהים: הרבי מליובאוויטש מתעקש עם רב מפורסם שבנו ילמד בפוניבז', באתר כיכר השבת, 3 ביוני 2012.
| --- | --- |
בקרת זהויות :  NLI: 987007508178705171  ISNI: 0000 0000 5424 7149  LCCN: nr93031226  VIAF: 19554082   WorldCat (עם VIAF): 19554082
ביג ת'יף

| --- | --- |

 מקום הקמה:  ברוקלין, ניו יורק
 תקופת הפעילות:  מ-2015
 סוגה:  אינדי פולק, פולק רוק, אינדי רוק 
 חברת תקליטים:  סאדל קריק, 4AD 
 פרסים והוקרה:  Libera Award for Record of the Year 
 www.bigthief.net
 חברים
 אדריאן לנקר   באק מיק  ג'יימס קריבצ'ניה
 חברים לשעבר
 ג'ייסון בורגר מקס אולארצ'יק
 
ביג ת'יף (באנגלית: Big Thief; בתרגום חופשי לעברית: גנב גדול) היא להקת אינדי ופולק רוק אמריקאית. חבריה הם אדריאן לנקר (גיטרה, שירה), באק מיק (גיטרה, קולות רקע), וג'יימס קריבצ'ניה (תופים).
היסטוריה

הלהקה הוקמה בשנת 2015. כל חברי ההרכב למדו בברקלי קולג'.
אלבום הבכורה של הלהקה, Masterpiece, יצא ב-סאדל קריק ב-2016.
אלבום האולפן השני שלהם, Capacity, יצא ב-2017.
בשנת 2019 חתמה הלהקה ב-4AD והוציאה שני אלבומי אולפן: UFOF במאי 2019 ו-Two Hands באוקטובר 2019. שני האלבומים זכו לשבחי המבקרים; UFOF היה מועמד לאלבום המוזיקה האלטרנטיבית הטוב ביותר בטקס פרסי הגראמי ה-62, והשיר "Not", היה מועמד לשיר הרוק הטוב ביותר ולביצוע הרוק הטוב ביותר בטקס פרסי הגראמי השנתי ה-63.
אלבום האולפן החמישי של הלהקה, Dragon New Warm Mountain I Believe in You יצא בפברואר 2022.
ביוני 2022 ביטלה הלהקה הופעה בישראל בעקבות לחץ מתנועת ה-BDS.
בשנת 2024 סירבה הלהקה שוב להופיע בישראל וכתוצאה מכך עזב אולארצ'יק את הלהקה.
חברי להקה

חברים נוכחיים
אדריאן לנקר - שירה, גיטרה (2015-הווה)
באק מיק - גיטרה, קולות רקע (2015-הווה)
ג'יימס קריבצ'ניה - תופים (2016-הווה)
חברים לשעבר
ג'ייסון בורגר - תופים (2015-2016)
מקס אולארצ'יק - גיטרה בס (2015-2024)
דיסקוגרפיה

| שם | פרטים | דירוג במצעדים> US | דירוג במצעדים> ARIA | דירוג במצעדים> BEL (FL) | דירוג במצעדים> BEL (WA) | דירוג במצעדים> GER | דירוג במצעדים> IRE | דירוג במצעדים> NL | דירוג במצעדים> SCO | דירוג במצעדים> SWI | דירוג במצעדים> UK |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Masterpiece |  פורסם: 27 במאי 2016  הפצה: Saddle Creek  פורמטים: CD, הורדה דיגיטלית, LP | — | — | — | — | — | — | — | — | — | — |  |  |
| Capacity |  פורסם: 9 ביוני 2017  הפצה: Saddle Creek  פורמטים: CD, הורדה דיגיטלית, LP | — | — | — | — | — | — | — | — | — | — |  |  |
| U.F.O.F. |  פורסם: 3 במאי 2019  הפצה: 4AD  פורמטים: CD, הורדה דיגיטלית, LP | 142 | — | 26 | — | — | 81 | 80 | 21 | 68 | 41 |  |  |
| Two Hands |  פורסם: 11 באוקטובר 2019  הפצה: 4AD  פורמטים: CD, הורדה דיגיטלית, LP | 113 | 99 | 20 | 119 | — | 78 | 59 | 8 | — | 34 |  |  |
| Dragon New Warm Mountain I Believe in You |  פורסם: 11 בפברואר 2022  הפצה: 4AD  פורמטים: CD, הורדה דיגיטלית, LP | 31 | 19 | 6 | 60 | 24 | 22 | 6 | 5 | 35 | 15 |  |  |
"—" מציין אלבום שלא הגיע למצעד או לא יצא
הערות שוליים

↑  Salmon, Ben (6 ביולי 2016). "Big Thief's Masterpiece Finds the Right Alchemy". Portland Mercury. נבדק ב-8 ביולי 2016. {{cite web}}:  (עזרה)
↑  Eva Maldonado Globe Correspondent, August 10, 2018, 2:10 p m Share on Facebook Share on TwitterView Comments, Indie rock band Big Thief talks Berklee, Boston, and being vulnerable - The Boston Globe, BostonGlobe.com (באנגלית אמריקאית)
↑  בלחץ ה-BDS: להקה בה חבר מקס אולארצ'יק ביטלה הופעות בישראל, באתר כאן-תאגיד השידור הישראלי
↑  "Found In Sound; An Interview with James Krivchenia of Big Thief". Ghettoblastermagazine.com. 22 בנובמבר 2017. אורכב מ-המקור ב-19 בספטמבר 2019. נבדק ב-12 באוגוסט 2019. {{cite web}}:  (עזרה)
↑  "Big Thief Chart History: Billboard 200". Billboard. נבדק ב-23 בפברואר 2022. {{cite web}}:  (עזרה)
↑  Peaks in Australia:
↑  "Discografie Big Thief". Ultratop. נבדק ב-15 בנובמבר 2019. {{cite web}}:  (עזרה)
↑  "Discografie Big Thief". Ultratop. נבדק ב-15 בנובמבר 2019. {{cite web}}:  (עזרה)
↑  "Discographie Big Thief". GfK Entertainment. נבדק ב-18 בפברואר 2022. {{cite web}}:  (עזרה)
↑  "Discography Big Thief". irish-charts.com. נבדק ב-15 בנובמבר 2019. {{cite web}}:  (עזרה)
↑  "Discografie Big Thief". dutchcharts.nl. נבדק ב-15 בנובמבר 2019. {{cite web}}:  (עזרה)
↑  Peaks in Scotland:
↑  "Discography Big Thief". swisscharts.com. נבדק ב-15 בנובמבר 2019. {{cite web}}:  (עזרה)
↑  "Big Thief UK Charts". Official Charts Company. נבדק ב-15 בנובמבר 2019. {{cite web}}:  (עזרה)
| --- | --- |
בקרת זהויות :  GND: 1110220588  ISNI: 0000 0004 7010 9298  LCCN: no2017090984  MusicBrainz: 9f81247f-7f57-42f3-a8ba-75bef554e591  VIAF: 45147095009925080500   WorldCat (עם VIAF): 45147095009925080500 
אדריאן לנקר, סולנית הלהקה, בהופעה בשנת 2018.
מימין: הבסיסט מקס אולארצ'יק, משמאל: המתופף ג'יימס קריבצ'ניה.
גיטריסט הלהקה באק מיק.
אמילי קארי

| --- | --- |

 לידה:  30 באפריל 2003 (בת 21) בריטניה לונדון, הממלכה המאוחדת
 שם לידה:  Emily Joanna Carey 
 מדינה:  הממלכה המאוחדת 
 תקופת הפעילות:  מ-2013
 עיסוק:  שחקנית
 פרופיל ב-IMDb
 
אמילי ג'ואנה קארי (באנגלית: Emily Joanna Carey; נולדה ב-30 באפריל 2003) היא שחקנית ודוגמנית אנגלייה. התפרסמה מתפקידה כגרייס בושאמפ בסדרה מבית BBC One "נפגעים", ומתפקידה כמיקה קוואנו בסדרה "סוגרות חשבונות" מבית נטפליקס.
קריירה

קארי שיחקה את הגרסה הצעירה של דיאנה פרינס (וונדרוומן), בגילומה של גל גדות כמבוגרת, בסרט של האחים וורנר ""וונדר-וומן" (2017). היא הופיעה גם כלארה קרופט הצעירה בסרט האתחול "טומב ריידר" ששוחרר במרץ 2018.
תפקידים בולטים אחרים שלה כוללים גם את מרי קונאן דויל בסדרה "הודיני ודויל" מבית פוקס/ITV‏, בהצגות תיאטרון וסט אנד ב"שרק המחזמר" שהוצג בתיאטרון המלכותי דרורי ליין ובהצגה המועמדת לפרס אוליבייה, "צלילי המוסיקה" בתיאטרון פארק אופן אייר. קארי הוכתרה על ידי האפינגטון פוסט כאחת מחמשת הכוכבים הילדים הטובים של 2016.
בשנת 2020 גילמה קארי את התפקיד הראשי של אנסטסיה רומנוב בסרט "אנסטסיה" עבור נטפליקס.
בשנת 2022 קארי שיחקה בסדרה המצליחה "בית הדרקון" מבית HBO שם היא גילמה את אליסנט הייטאוור בצעירותה לצד מילי אלקוק.
בשנת 2024 שיחקה בתפקיד ראשי בסדרת הטלוויזיה "סופר גיקית" של נטפליקס.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2017 | וונדרוומן | דיאנה (בת 12) |  |
| 2018 | טומב ריידר | לארה הצעירה (בת 14) |  |
| 2020 | אנסטסיה | אנסטסיה רומנובה |  |
| 2021 | איפה אנה פרנק | אנה פרנק | דיבוב |
| 2021 | משפחה בהחלפה 2 | מילה סטאר | דיבוב |
| 2022 | The Lost Girls | ונדי דארלינג בצעירותה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2014–2017 2021–הווה | נפגעים | גרייס בושאמפ | 41 פרקים |
| 2016 | הודיני ודויל | מרי קונאן דויל | 6 פרקים |
| 2019 | הסצנה של צ'רלי | בי | פרק: "#1.3" |
| 2020 | סוגרות חשבונות | מיקה קוואנו | תפקיד ראשי; 9 פרקים |
| 2022 | בית הדרקון | אליסנט הייטאור הצעירה | תפקיד ראשי; 5 פרקים |
| 2024 | סופר גיקית | הארייט מאנרס | תפקיד ראשי, 10 פרקים |
הערות שוליים

↑  Power, Vicki (30 באוגוסט 2016). "Casualty star Amanda Mealing: It's such an amazing piece of television". Daily Express. נבדק ב-27 בספטמבר 2016. {{cite web}}:  (עזרה)
↑  "Casualty reveals first look at 30th anniversary stunt". Digital Spy. 15 באוגוסט 2016. נבדק ב-27 בספטמבר 2016. {{cite web}}:  (עזרה)
↑  "Emily Carey to Play Young Diana in Wonder Woman? – DC Comics Movie". Dccomicsmovie.com. 10 באפריל 2016. נבדק ב-27 בספטמבר 2016. {{cite web}}:  (עזרה)
↑  "Interview with Emily Carey – Childrensalon". childrensalon.com. נבדק ב-19 ביוני 2017. {{cite web}}:  (עזרה)
↑  "Movie Review – Wonder Woman (2017)". 4 ביוני 2017. נבדק ב-19 ביוני 2017. {{cite web}}:  (עזרה)
↑  "'Wonder Woman': Film Review". נבדק ב-19 ביוני 2017. {{cite web}}:  (עזרה)
↑  Barker, Andrew (30 במאי 2017). "Film Review: 'Wonder Woman'". נבדק ב-19 ביוני 2017. {{cite web}}:  (עזרה)
↑  "Scoop: HOUDINI & DOYLE on FOX – Tonight, May 7, 2016". Broadwayworld.com. נבדק ב-27 בספטמבר 2016. {{cite web}}:  (עזרה)
↑  Leeds, Sarene. "Idina Menzel and Michael Bublé Sing 'Baby It's Cold Outside' in Sweet Video". The Wall Street Journal. נבדק ב-27 בספטמבר 2016. {{cite web}}:  (עזרה)
↑  "Top Five Child Stars of 2016". HuffPost. נבדק ב-27 בספטמבר 2016. {{cite web}}:  (עזרה)
↑  "Young 'Wonder Woman' Actress Emily Carey to Star as Young Anastasia". 19 ביוני 2017. {{cite web}}:  (עזרה)
↑  McNary, Dave (20 ביוני 2017). "Young Wonder Woman Emily Carey Set for 'Anastasia: Once Upon a Time'". נבדק ב-21 ביוני 2017. {{cite web}}:  (עזרה)
↑  "Emily Carey – Our Heritage – Open Air Theatre". openairtheatreheritage.com. נבדק ב-19 ביוני 2017. {{cite web}}:  (עזרה)
| --- | --- |
בקרת זהויות :  PLWABN: 9812846867505606  LCCN: no2021002404  VIAF: 7142161098979229640001   WorldCat (עם VIAF): 7142161098979229640001
שמיטת כספים

ערך זה עוסק בשמיטת חובות בהלכה. אם התכוונתם לרעיון הכללי של שמיטת חובות, ראו .
| --- | --- |
 מקרא:  דברים, ט"ו, א'–ג'; ט"ו, ט'
 משנה:  מסכת שביעית, פרק י'
 משנה תורה:  ספר זרעים, הלכות שמיטה ויובל, פרק ט'
 שולחן ערוך:  חושן משפט, סימן ס"ז
 ספרי מניין המצוות:  ספר המצוות, לאו ר"ל,לאו רל"א עשה קמ"א ספר החינוך, מצווה תע"ה, מצווה תע"ז, מצווה ת"פ
 
שמיטת כספים היא מצווה מהתורה האוסרת על המלווה לגבות חובות שהגיע מועד פירעונם אך לא נפרעו עד סוף שנת השמיטה. המצווה כוללת מצוות עשה להשמטת החוב ושני איסורי לא תעשה: אחד לתביעת החובות שהושמטו על ידה, ושני להימנעות מהלוואה מחשש ששמיטת כספים תשמט את ההלוואה. המצווה אינה חלה על הלוואות שטרם הגיע זמנן להיפרע או על חובות שאינם מהלוואות. המצווה נוהגת בזמננו רק מדרבנן. המצווה חלה רק על הלוואות ליהודים, ואינה חלה על הלוואות לגויים.
על מנת למנוע מצב שבו אנשים מסרבים להלוות מחשש שמצווה זו תגרום להם להפסדים, התקין הלל הזקן בסוף תקופת בית שני תקנת חכמים הנקראת פרוזבול, המאפשרת לגבות את החובות חרף מצוות שמיטת כספים, על ידי הצהרה על העברת החובות לגביית בית הדין, דבר המונע את השמטתם. בימינו משתמשים רוב שומרי המצוות בפרוזבול, ובכך הופכים את שמיטת הכספים למצווה שכמעט אינה מתקיימת בפועל. גם הבנקים בישראל משתמשים בהסדר זה.
המקורות בתורה

בפרשת ראה מצווה התורה על שמיטת כספים, ואוסרת במצוות לא תעשה על גביית החובות לאחר ההשמטה:
התורה גם מזהירה מאפשרות שאנשים ימנעו מלהלוות כסף לעניים מחשש שהשמיטה תשמט את החובות:
מאידך גיסא התורה מבטיחה ברכה למלווים שממשיכים להלוות כספים, אף שיודעים שייתכן והשמיטה תשמט את החוב:
הרמב"ם מונה שלוש מצוות שמיטת כספים מהתורה:
שישמיט כל הלוואתו.
שלא ייגוש ולא יתבע הלווה.
שלא יימנע מלהלוות קודם השמיטה כדי שלא יאבד ממונו.
ההלוואות הנשמטות

שמיטת כספים משמטת דווקא חובות של הלוואות שהגיע זמנם להפרע ולא נפרעו, ולא חובות שטרם הגיע זמנם להיפרע או חובות אחרים שאינם של הלוואות, כגון פיקדונות או הקפות. למשל, מי שמלווה את חבירו לתאריך ג' בתשרי שלאחר שנת השמיטה - אין שמיטת כספים משמטת חוב זה. שמיטת כספים משמטת בין הלוואה שנכתבה בשטר חוב ('מלווה בכתב'), ובין הלוואה שניתנה בעל פה ('מלווה על פה').
מי שהלווה את חברו וקיבל בתמורה משכון - אין שמיטת כספים משמטת חוב זה. טעם דין זה הוא שכיוון שיש ביד המלווה משכון שניתן לגבות ממנו את החוב - אין במקרה זה את האיסור 'לא יגוש את רעהו', שכן כבר יש בידו אמצעי לגביית החוב. אם המשכון שווה בערכו פחות מהחוב, ישנה מחלוקת האם הוא מונע את השמטת כל החוב, או רק את החוב שכנגד שווי המשכון.
המלווה יכול להתנות בשעת ההלוואה שהלווה יתחייב לשלם גם אם השמיטה תשמט את החוב, והתנאי יועיל, שכן אדם יכול לחייב עצמו אף בדבר שהוא פטור מהתורה, ובדבר שבממון - תנאי קיים גם כנגד המפורש בתורה. אולם אם המלווה מתנה שהחוב הוא בתנאי ששמיטת כספים לא תשמטנו - התנאי בטל, שכן הוא מתנה כנגד דבר המפורש בתורה, והתנאי הוא כנגד מצוות שמיטת כספים ולא כנגד הלווה.
כשם ששמיטת כספים משמטת הלוואות, כך היא משמטת שבועה על הלוואות. כגון מי שתבע את חבירו בבית דין על הלוואה שנטען שהלווה לו, אך זמן פירעון ההלוואה היה לפני מועד שמיטת כספים והתביעה אחריה, שמיטת כספים פוטרת אותו מלהשבע, שכן החוב עצמו אם היה התבטל על ידה.
חוב של אדם להקדש אין שמיטת כספים חלה עליו, כיוון שההקדש אינו נכלל בגדר 'רעהו' שכלפיו נאמר 'לא יגוש את רעהו'.
ההלוואות הנשמטות > מעשה בית דין

המוסר שטרות הלוואותיו לבית דין, שיגבו את חובותיו במקומו - אין שמיטת כספים משמטתם, כיוון שאין פה 'לא יגוש את רעהו', שכן בית הדין גובה את החובות ולא המלווה. דין זה הוא הבסיס לתקנת הפרוזבול שמשמעה מסירת החובות שלא נגבו לגביית בית הדין על מנת ששמיטת כספים לא תחול עליהם.
לווה שכפר בהלוואה ותבעו המלווה בבית דין שפסק לטובת המלווה, ובטרם נגבה החוב הגיע זמן שמיטת כספים - אין שמיטת כספים משמטת, שכן כל מעשה בית דין (פסקי בית הדין) נחשבים כגבויים כבר מעכשיו. אם המשפט על ההלואה התחיל לפני זמן שמיטת כספים, וקודם לשמיטת כספים לא היה למלווה ראיות, ורק לאחר זמן שמיטת כספים באו עדים או שנמצאה ראייה - אין החוב נשמט, שכן רואים את החוב כאילו נוצר בשעה שבאו העדים או נמצאה הראיה, ושעה זו הייתה לאחר זמן שמיטת כספים.
ההלוואות הנשמטות > חובות שאינם הלוואות

שמיטת כספים משמטת אך ורק חובות שנוצרו מהלוואות, ולא חובות שנוצרו מסיבות אחרות. כך למשל שמיטת כספים אינה משמטת הקפת חנות, תשלום משכורת שהתעכב או את תשלום הכתובה. אולם אם התשלום המעוכב נזקף כהלוואה - שמיטת כספים חלה עליו.
שותפות אינה משמטת, שכן היא אינה הלוואה, אף אם ממון השייך לשותף הראשון מוחזק ביד השותף השני, ואף אם רק אחד מהשותפים מנהל את העסקים.
עסקה של מחצית שכר, על פיו אדם אחד נותן ממון והשני סוחר בו והכסף נחשב חציו הלוואה וחציו פיקדון, שמיטת כספים משמטת את החצי של ההלואה.
ההלוואות הנשמטות > חברות ובנקים

ישנה מחלוקת הלכתית האם שמיטת כספים חלה גם כלפי חובות של גופים, כגון חברות ובנקים, לאדם פרטי, או שהיא חלה רק על חובות של אדם לאדם. כן יש מחלוקת האם פיקדונות ויתרת זכות בחשבון בנק נחשבים להלוואה ונשמטים, או שנחשבים לפיקדון ואינם נשמטים.
פרטי המצווה > המקום

מצוות שמיטת כספים נוהגת גם בארץ ישראל וגם בחוץ לארץ, כיוון שהיא נחשבת לחובת הגוף. זאת בניגוד למצות שמיטת קרקעות, הנוהגת רק בארץ ישראל כיוון שהיא נחשבת למצווה התלויה בארץ.
יש שכתבו שכאשר חז"ל תיקנו שמיטת כספים גם בחוץ לארץ, הם גזרו רק על המדינות הסמוכות לארץ ישראל כגון בבל ומצרים ולא על הרחוקות, וכן יש שכתבו שתקנה זו תוקנה דווקא בזמן שבית דין קידשו את החדשים. אולם רוב השיטות סוברות ששמיטת כספים נוהגת בכל מדינה בחוץ לארץ ובכל זמן.
פרטי המצווה > הזמן

שמיטת כספים חלה מיד עם שקיעת החמה של היום האחרון של שנת השמיטה (כ"ט באלול, עם כניסת ראש השנה של השנה החדשה). שמיטת הכספים האחרונה הייתה ב-25 בספטמבר 2022 והבאה תהיה ב-9 בספטמבר 2029 [ריענון]. גם בין השמשות (זמן מסופק בין היום ללילה שזמנו משקיעת החמה עד צאת הכוכבים) אסור לתבוע את החוב, כיוון שהחוב הושמט מיד עם שקיעת החמה. אולם לדעת הרא"ש אסור לגבות את החוב כבר מתחילתה של שנת השמיטה.
טעמי המצווה

ספר החינוך מסביר את טעם מצוות שמיטת כספים בחינוך האדם לנדיבות כלפי האחר, לביטחון בהשגחת אלוהים, ולהרחקה מגזל.
רבי יונתן אייבשיץ מבאר את טעם המצווה בניסיון לחנך את האדם להבין את פחיתות ההישגים הגשמיים בעולם הזה, חינוך להסתפקות במועט, ומקשר אותה אל מצוות שמיטת קרקעות:
ומה עצום מצווה זו, וטעם יש בה, ועל ידה ידע איש הישראלי אשר ימינו כצל על הארץ, וגרים ככל אבותיו אריסי בתי אבות, ולה' הארץ ומלואו. וידע כי לא שלימות אנושי לעסוק בקיבוץ הקניינים ולאסוף חמרים חמרים... והיא שנת שביעית שנת רצון לה', אשר ישליך אדם אלילי כספו, ולא יאמר אלקינו למעשי ידינו, הוא היקום והרכוש, כי אז אין כסף נחשב כלום, ולא יועיל הון ביום עברה. ולכן נוהג שמיטת קרקע וכספים בשנה ההיא, שבת נוגש עול מדהבה.
ומצווה זו גרמה לישראל שלא נשתקעו יותר מדאי בעסק משא ומתן, ולהרבות בסחורה כאניות סוחר, ולבלות בו זמן יום ולילה כהגויים אשר על פני האדמה. ולא כל המרבה בסחורה מחכים, כי לזו צריך הלוואת איש באחיו, ולהיות נושה איש ברעהו מזמן לזמן, וזה אי אפשר בהחזיק מצווה הנ"ל, כי בהגיע תור השמיטה - ישמט הנושה וייצא נקי מכל חובו. ואם כן היה, חובה עלינו להחזיק במידת הספקות כראוי ונאות לעובד השלם... וכאשר היו אבותינו, לא פנו אל הון, רועי צאן, מגז כבשים יתחממו ומחלב עתודים ישתו. וברכת ה' היא תעשיר, ברצונו נותן וברצונו נוטל, ושווא כל תחבולות בני אדם. ואם כן מצווה זו למה לא נדבק בה בתכלית הדביקות והשמחה.
יש הטוענים שהסיבה שהתורה הוסיפה את שמיטת כספים למצוות השמיטה, שעיקרה היא שמיטת הקרקעות, היא בשל הקושי הרב שיכול להיווצר לחקלאים לפרוע את חובותיהם בשנת השמיטה, שבה אין להם הכנסות. מסיבה זו אין לראות במהות השמיטה עניין סוציאלי, אלא שהדבר קשור יותר ליחס האדם לאדמה וזכות האדמה, כישות בפני עצמה, לנוח ולהיות עצמאית ללא שליטת האדם עליה בשנה זו.
נטישה לצמיתות או רק לשנה אחת

בקרב חוקרי מקרא רבים נפוצה הסברה כי אין הכוונה לביטול מוחלט של החובות, אלא לפסק זמן בגבייתם. כפי שהבעלות על האדמה אינה מתבטלת בשנת השמיטה, אלא רק נשמטת באופן זמני, כך גם הבעלות על החובות הכספיים נשמטת רק באופן זמני. עם זאת, לפי ההלכה הכוונה לשמיטת החוב לצמיתות. לדעת ח' טשרנוביץ, הלכה זו תוקנה על ידי כורתי האמנה בימי עזרא ונחמיה, שאמרו:
”וּבָאִים בְּאָלָה וּבִשְׁבוּעָה לָלֶכֶת בְּתוֹרַת הָאֱלֹהִים אֲשֶׁר נִתְּנָה בְּיַד מֹשֶׁה עֶבֶד הָאֱלֹהִים, וְלִשְׁמוֹר וְלַעֲשׂוֹת אֶת כָּל מִצְו‍ֹת ה' אֲדֹנֵינוּ וּמִשְׁפָּטָיו וְחֻקָּיו ... וְנִטֹּשׁ אֶת הַשָּׁנָה הַשְּׁבִיעִית וּמַשָּׁא כָל יָד.” (ספר נחמיה, פרק י', פסוקים ל'–ל"ב)
הלשון "ונטוש את... משא כל יד" מכוונת כנגד המצווה "שָׁמוֹט כָּל בַּעַל מַשֵּׁה יָדוֹ אֲשֶׁר יַשֶּׁה בְּרֵעֵהוּ", אולם מסגנון הפסוקים נראה שאין זו חזרה על המצווה שבתורה אלא תוספת - נטישה של החוב לצמיתות ולא רק למשך שנה אחת (ישנם חוקרים החולקים על דעה זו, ראו לפירוט).
שמיטת כספים בזמן הזה

שמיטת כספים תלויה בשנת היובל - אם שנת היובל אינה נוהגת, אז גם מצוות שמיטת כספים אינה נוהגת מהתורה:
”אין שמיטת כספים נוהגת מן התורה אלא בזמן שהיובל נוהג, שיש שם "שמיטת קרקע" - שהרי ישוב הקרקע לבעליו בלא כסף. ודבר זה קבלה הוא; אמרו חכמים: "בזמן שאתה משמיט קרקע - אתה משמיט כספים בכל מקום, בין בארץ בין בחוצה לארץ; ובזמן שאין שם שמיטת קרקע - אין אתה משמיט כספים בשביעית אפילו בארץ".” (רמב"ם, הלכות שמיטה ויובל, פרק ט, הלכה ב)
לכן בימינו שמיטת כספים נוהגת רק כמצווה מדרבנן ולא כמצווה מהתורה. ישנה גם שיטת מיעוט שסוברת ששמיטת כספים נוהגת בימינו כמידת חסידות בלבד, אך שיטה זו נדחתה לרוב.
שמיטת כספים בזמן הזה > נדיבי ארץ

נדיבי ארץ הוא מיזם של מכון התורה והארץ ליישום את מצוות שמיטת כספים בעידן המודרני. המיזם אוסף כספים מהציבור במעמד הלוואה כך שהחובות נשמטים בסוף שנת השמיטה, ומשתמש בהם לפריעת חובות של משפחות חדלות פירעון. מאחורי המיזם עומד שיתוף פעולה בין מכון התורה והארץ לארגון הצדקה מקימי. בעבר גם ארגון פעמונים השתתף במיזם. במיזם הביעו תמיכה אנשי רוח ורבנים רבים.
פרוזבול

אנשים נמנעו מלהלוות כסף לקראת שנת השמיטה. הלל הזקן, נשיא הסנהדרין בסוף תקופת בית שני, תיקן את תקנת הפרוזבול שביטלה למעשה את שמיטת הכספים. התקנה קובעת שגם העברה סמלית של החובות לבית דין, ללא שבית הדין נדרש להתחיל בגבייתם בפועל, תחשב כהעברת החוב לגבייה על ידי בית הדין, ותפטור את החוב מהשמטה.
המחזיר חוב לאחר שמיטת כספים

לווה רשאי להחזיר את חוב הלוואתו לאחר שמיטת כספים למלווה. אולם על המלווה לומר ללווה שהוא משמט את החוב, ואם הלווה מתעקש להחזיר את החוב - רשאי לקבלו אך ורק בתור מתנה. חכמים אף הביעו קורת רוח מלווים שמשיבים את חובם חרף מצוות שמיטת כספים: "המחזיר חוב בשביעית - רוח חכמים נוחה הימנו".
היסטוריה של קיום מצוות שמיטת כספים

מאז תיקון תקנת הפרוזבול על ידי הלל הזקן בסוף תקופת בית שני, שימש הפרוזבול באופן נרחב, ולא היו כמעט מקרים של שמיטת חובות בפועל. בירושלים היה מנהג לפיו לאחר סידור הפרוזבול היו נוהגים להלוות לעניים סכום מסוים, שהיה נשמט במסגרת שמיטת כספים, או לפרט בפרוזבול הסתייגות לגבי חוב מסוים, עליו לא יחול הפרוזבול.
בשמיטת תשס"ח (2008), יצא ארגון פעמונים ביוזמה המשלבת בין מצוות צדקה לשמיטת כספים, על ידי מתן הלוואת בתיווך הארגון למשפחות השרויות בחובות כספיים, והשמטה של ההלוואות על ידי אי כתיבת פרוזבול, כך שהכסף ישמש כעין צדקה.
ראו גם

איסור ריבית
היתר עסקה
מצוות הלוואה
היסטוריה של שמיטת חובות